Hondakin+nuklearren+zabortegi+izateko+aurkeztu+diren+herriak+(BERRIA,+2010-02-02)

2010-02-02 Hitz beste Anjel Lertxundi Norgehiagoka Melgar de Arriba, Zarra, Santervas, Villar de Cañas, Yebra, Asco, Torrubia... Txikitan buruz ikasten genituen partidu judizial haien zerrenda bat ematen du, baina hondakin nuklearren zabortegi izateko aurkeztu diren udalen izenak dira. //Bienvenido mister Marshall// hartako herria bezalakoak. Biztanle gutxiko herriak dira gehienak; jenderik gabe gelditzen ari direnak, baliabide ekonomikorik ez dutelako; ez-historiaren kale-kantoietan desagertzeko bidean daudenak; munduan baztertxoren bat izaten segitu nahi luketenak, nahiz hondakin nuklearren zabortegian bilatu behar izan sostxoak eta loria...

Entzun ditugun alkate guztiek hondakinon arriskua erlatibizatzen dute eta etorkizun ekonomikoa goresten. Analogiak egiten hasita, hainbat hiri tzarretako aldirietan dauden zabortegi tzarretan araka dabilen jendea etorri zaigu gogora, mirari baten bila hiriak nahi ez dituen hondakinen arteko miserian...